చెన్నై: రజినీకాంత్ పొలిటికల్ ఎంట్రీపై ఆర్కేనగర్ ఎమ్మెల్యే, శశికళ మేనల్లుడు టీటీవీ దినకరన్ సంచలన వ్యాఖ్యలు చేశారు. తమిళనాట జయలలిత స్థానాన్ని ఎవరూ భర్తీ చేయలేరంటూ... సూపర్స్టార్ చుట్టూ అలుముకున్న పొలిటికల్ క్రేజ్ను తగ్గించే ప్రయత్నం చేశారు. ‘‘అమ్మకు విధేయులైన ఓటర్లను గెలుచుకోవడం కొత్తవాళ్ల తరంకాదు. ఇక్కడ కేవలం ఒక్క ఎంజీఆర్, ఒక్క అమ్మకు మాత్రమే స్థానం ఉంది. ఎంజీఆర్, అమ్మలతో ఎవర్నీ పోల్చలేరు..’’ అని పేర్కొన్నారు. రజినీకాంత్ తన రాజకీయ ప్రకటనకు కేవలం ఒక్కరోజు ముందే ఈ వ్యాఖ్యలు చేయడం గమనార్హం. కాగా తమిళనాటు రాజకీయ శూన్యతను అవకాశంగా తీసుకుని ప్రముఖ నటుడు, సమకాలికుడు కమల్ హాసన్తో పాటు రజినీకాంత్ కూడా పొలిటికల్ ఎంట్రీకి రంగం సిద్ధం చేసుకోవడం ప్రకంపనలు రేపుతున్న సంగతి తెలిసిందే. దివంగత ముఖ్యమంత్రి జయలలిత మరణానంతరం అన్నాడీ ఎంకే రెండు ముక్కలుగా చీలిపోయింది. పళని-పన్నీర్ వర్గం, దినకరన్ వర్గాల మధ్య అధిపత్య పోరు పతాకస్థాయికి చేరింది. మరోవైపు కరుణానిధి నాయకత్వం నుంచి స్టాలిన్ వైపు కేడర్ను మళ్లించేందుకు ప్రతిపక్ష డీఎంకే ఇప్పటికీ సతమతమవుతోంది. సరిగ్గా ఈ సమయంలో రజినీ రాజకీయాల్లోకి వస్తున్నట్టు స్పష్టమైన ప్రకటన చేయడంతో... తమిళనాడు రాజకీయాల్లో నూతన సమీకరణాలకు తెరతీసినట్టైంది.
chennai: rajineekant political entreepy arcanagar emmelye, sasikala menalludu ttv dinakaran sanchalana vyaakhyalu chesaru. tamilanaata jayalalita sthaanaanni evaruu bharti cheyalerantu... superstar chuttu alumukunna political krejnu tagginche prayatnam chesaru. ‘‘ammaku vidheyulaina otarlanu geluchukovadam kottavalla tarankaadu. ikkada kevalam okka mgr, okka ammaku matrame sthaanam undi. mgr, ammalatho evarni polchaleru..’’ ani perkonnaru. rajineekant tana rajakeeya prakatanaku kevalam okkaroju munde ee vyaakhyalu cheyadam gamanarham. kaga tamilanaatu rajakeeya shoonyatanu avakaasamgaa teesukuni pramukha natudu, samakalikudu kamal hasanto paatu rajineekant kuudaa political entreeki rangam siddham chesukovadam prakampanalu reputunna sangati telisinde. divangata mukhyamantri jayalalita maranaanantaram annadi enke rendu mukkalugaa cheelipoyindi. palani-pannir vargam, dinakaran vargala madhya adhipatya poru pataakasthaayiki cherindi. marovaipu karunanidhi naayakatvam nunchi stallin vaipu kedarnu mallinchenduku pratipaksha dmca ippatikee satamatamavutondi. sarigga ee samayamlo rajinee rajakeeyaalloki vastunnattu spashtamaina prakatana cheyadamtho... tamilanadu rajakeeyaallo noothana sameekaranaalaku terateesinattaindi.